יחזקאל חי אלביג

{{תמונה להחלפה}}
יחזקאל חי אַלבֶּיג (לעיתים נכתב אל-ביג; באנגלית: Ezekiel Hai Albeg; 16 בספטמבר 1909 – 7 במאי 1995) היה משורר ופייטן ממוצא יהודי-בגדאדי.

==קורות חיים==
יחזקאל חי בן עזרא אלביג נולד בשנת 1909 בבגדאד. בילדותו למד בתלמוד תורה צלאת מנדלי. בשנת 1920 החל ללמוד בבית המדרש בית זלכה, הישיבה המפורסמת של בגדאד. בשנת 1925, כשהיה בן 15, עלה לארץ ישראל עם משפחתו, שהתיישבה בירושלים, שם למד בישיבת פורת יוסף ונסמך לרבנות. כמו כן הוכשר כשוחט ומוהל. בשנות ה-30 כיהן כחבר בוועד העדה הבבלית בארץ ישראל.

למרות אהבתו לארץ ישראל, הנידונה ברבים משיריו, עזב בשנת 1937 את הארץ, שהה ארבעה חודשים באלכסנדריה שבמצרים, ומשם המשיך לניו יורק. את כאב הנדידה תיאר בשירו "וגלות מְנָתי", אחד משיריו המפורסמים ביותר. בארצות הברית שימש בהתחלה במשך שבע שנים כעורך בהוצאת הספרים "Hebrew Publishing Company", ואחר כך עבד כחזן בברוקלין בבתי כנסת של יוצאי חלב. במלחמת העולם השנייה שר בערבית לתחנת רדיו של NBC במסגרת שידורי תעמולה אנטי-נאציים לעולם הערבי. בהמשך חייו עבר ללוס אנג'לס, שם נפטר בשנת 1995, בגיל 85.

==יצירתו==
לאורך כל חייו חיבר שירת חול וקודש בעברית בהשראת שירת ימי הביניים של יהדות ספרד, שאליה נמשך מגיל צעיר. בהקדמה לספרו "מארם נהרים עד ירושלים" (תשכ"ג) גולל אלביג את סיפור היכרותו עם שירת ספרד:
 בהמשך הכיר אלביג גם את מלאכת כתיבת המקאמה דרך היצירות שאליהן נחשף בעודו במצרים:

את ספר שיריו הראשון, "רינת יחזקאל", הוציא לאור בירושלים בגיל 17 בלבד, בשנת 1927, בתמיכתו של תורם אלמוני. במהלך חייו הוציא לאור עוד שישה ספרי שירה, בהם חיבורים מסוג מקאמה, שירי חול ופיוטים. כמה משיריו הולחנו לצלילי מנגינות ידועות מהעולם הערבי ובמיוחד ממצרים. את רוב שיריו קיבץ מחדש בספרו "דיואן" (לוס אנג'לס תשמ"ג) בן ה-640 עמודים. לאחר מות אשתו בשנת 1983 מיעט לכתוב עוד שירים.

בנוסף לשירים פרי עטו, אלביג גם ערך ופרסם בארצות הברית מספר מחזורים וסידורים.

==ספריו==

* דיואן : <קבץ חרוזים, שירים ופזמונים>, Encino, CA. : E.H. Albeg, תשמ"ג - 1983.
*עשרה ראשונים: חרוז ושירה, Encino, CA : E. H. Albeg, 1987.
*מארם נהרים לירושלים, הוצאת שמעון עזרא הכהן, התשכ"ג - 1963.

==לקריאה נוספת==
<div class="mw-content-ltr">
*Lev Hakak, [http://books.google.co.il/books?id=J5JW6p-RPCIC&pg=PA51&dq=Ezekiel+Hai+Albeg&hl=iw&sa=X&ei=LTcvVMXdG8HPaL-zgKgI&ved=0CCUQ6AEwAA#v=onepage&q=Ezekiel%20Hai%20Albeg&f=false The Emergence of Modern Hebrew Literature in Babylon from 1735-1950], Purdue University Press, 2009, pp. 51, 68-71.
</div>
* משה ש. שבת, ישיבות בגדאד - התהוותן והשפעתן לדורות, מכון אהל דוד ששון, כרך ב' (ירושלים תשע"ט), עמ' 468–470

==קישורים חיצוניים==
* [http://www.worldcat.org/identities/lccn-n85-15293 יחזקאל חי אלביג] באתר WorldCat Identities
* 
* 
* [https://web.archive.org/web/20141006132051/http://musaf.bac.org.il/article/r-yhzkal-hy-bn-aazra-albyg ר' יחזקאל חי בן עזרא אלבג] באתר בית אבי חי
*שירו "וגלות מנתי" [https://web.archive.org/web/20141006123532/http://musaf.bac.org.il/article/vglvt-mnty-mvryn-nhadr בלחן וביצוע של הזמרת מורין נהדר], [https://web.archive.org/web/20130301201312/http://musaf.bac.org.il/article/vglvt-mnty-aharn-rzal בלחן וביצוע של הזמר אהרן רזאל]
* 
<div class="mw-content-ltr">
* [http://www.pizmonim.org/hazzan.php?hazzan=EAlbeg Ezekiel Hai Albeg] Sephardic Pizmonim Project
</div>

==הערות שוליים==

קטגוריה:יהודים עיראקים
קטגוריה:משוררים יהודים אמריקאים
קטגוריה:משוררים כותבי עברית
קטגוריה:פייטנים
קטגוריה:חזנים אמריקאים
קטגוריה:ישראלים ילידי עיראק
קטגוריה:אנשי העלייה השלישית
קטגוריה:בוגרי ישיבת פורת יוסף
קטגוריה:בוגרי מדרש בית זלכה
קטגוריה:ישראלים שנולדו ב-1909
קטגוריה:ישראלים שנפטרו ב-1995